ang uinica sa caniya don juang aquing sinta, ay ano ang utos baga nang aquing mahal na ama. ang utos niya sa aquin sinta co', aquing guilio, ganito ay iyong dinguin at aquing ipagtuturing. yaong bundoc na nariyan aquing palacarin naman, at caniya rao maguisnan sa tapat nang durungauan. at ang hanging magahasa doon sa bundoc tatama, at sa pag ihip na bigla ay pumasoc sa bintana. sagot ni dona maria cun yaon ang utos niya, huag cang mag ala ala aco', siyang bahala na. sa canilang salitaan ay parang isang catauan nang magmamadaling arao ang princesa, ay nagsaysay. don jua', matulog ca na at baca napupuyat ca, aco', siyang bahala na sa poon cong haring ama. nang oras ding yaon naman lumacad ang cabunducan, doon niya pinatahan sa bintanang durungauan. nang ito ay mayari na las cuatro nang umaga, ang princesa', pumanhic na na di namalayan siya. ay ano', nang maguising na itong daquilang monarca, bintana', binucsan niya at nanungao capagdaca.